দিল্লিতে হুড়মুড়িয়ে ভেঙে পড়ল চারতলা বাড়ি, উদ্ধার ১৪

ওয়েবডেস্ক- দিল্লিতে (Delhi) হুড়মুড়িয়ে ভেঙে পড়ল চারতলা বাড়ি (Four storey house) ।মঙ্গলবার ভোর রাতে রাতে উত্তর দিল্লির (North Delhi) সবজি মান্ডি (Subzi Mandi) থানার পাঞ্জাবি বস্তি (Punjabi Basti) এলাকায় এই দুর্ঘটনা ঘটে। খবর পেয়েই ঘটনাস্থলে আসে পুলিশ, দমকলের পাঁচটি ইঞ্জিন।

এখনও পর্যন্ত ১৪ জনকে উদ্ধার করা হয়েছে। কারও মৃত্যু হয়েছে বলে এখনও খবর পাওয়া যায়নি। বাড়িটি ভেঙে পড়ার সময় সেটি সম্পূর্ণ খালি ছিল। তবে বাড়ির নিচে বেশ কিছু গাড়ি চাপা পড়েছে। দমকল, বিপর্যয় মোকাবিলা বাহিনী, পুলিশ একসঙ্গে উদ্ধার কাজ চালাচ্ছে। বাড়ির বিপজ্জনক অবস্থায় ছিল। দীর্ঘ সময় মেরামতি হয়নি। স্থানীয়দের অভিযোগ, পুরসভা আগেই বাড়িটিকে ভেঙে দিতে পারত, পুরসভার উদাসীনতার জন্যই এই ঘটনা ঘটেছে। ধ্বংসস্তূপের তলায় চাপা পড়া ব্যক্তিদের উদ্ধার করে স্থানীয় হাসপাতালে চিকিৎসার জন্য পাঠানো হয়। পুরসভার তরফে এখনও রাবিশ সরানোর কাজ চলছে।

আরও পড়ুন- আজ উপ রাষ্ট্রপতি নির্বাচন, সকাল থেকে ভোট শুরু

প্রসঙ্গত, এর আগে শনিবারেও দিল্লিতে বাদারপুরের একইভাবে ভেঙে পড়েছিল একটি বাড়ি। সেই বাড়িটিও বিপজ্জনক অবস্থায় ছিল। মাত্র ৪৮ ঘণ্টার ব্যবধানেই শহরে ফের বাড়ি ভেঙে পড়ল। স্বভাবতই পুরসভার গাফিলতির দিকে প্রশ্ন উঠছে।

দেখুন আরও খবর-